text: Minister: 90 procent er urealistisk
  17 april 2015 kl. 17.25
  Danmark har verdens laveste forbrug af antibiotika. Alligevel er svine-MRSA løbet løbsk, og forbruget skal ned med 15 pct., siger fødevareminister Dan Jørgensen til TV SYD
  - Jeg har lagt mig op ad den ekspertgruppe, som blev nedsat sidste år. De siger, at det skal være ambitiøst, men det skal også være realistisk. At sige 90 pct., som jeg har set nogen være ude med, er jo ikke seriøst, så vil produktionen bare flytte til udlandet, siger han.
  Danmark har noget af det laveste antibiotika forbrug i verden. Men det skal ned, siger Dan Jørgensen.
  - Hvis du er i familie til en, der er død af af MRSA, er det argument at vi er de førende i verden, ligegyldigt. Og når vi ser, at på trods af at vi er førende, så er det løbet løbsk. At to tredjedele af alle stalde nu har det, så kan vi ikke rigtig bruge det så meget. Vi bliver nødt til at komme dertil, hvor vi faktisk får løst problemet.
  